Geen eFiling op dié 4 dae nie, waarsku Jan Taks | Netwerk24
Moord op bejaardes: 'Om personeel te ondervra deel van proses'
Dit is niks ongewoons om personeellede as deel van 'n polisieondersoek te ondervra nie, het kol. Priscilla Naidu, polisiewoordvoerder, gesê ná die moord op twee bejaarde vroue van 'n aftreeoord in Port Elizabeth.
Verdagte in hospitaal gekry ná skietery by huis in KZN
Die polisie in KwaZulu-Natal het Woensdagaand 'n verdagte wat in 'n aanval by 'n huis in Verulam gewond is, ná 'n kort soektog in die Addington-hospitaal in Durban opgespoor en in hegtenis geneem.
LUR 'platgeslaan' oor meisie (6) se verkragting en dood
Die gr. R-leerling van Limpopo wat Dinsdag gesterf het aan die ernstige beserings wat sy in 'n grusame verkragting opgedoen het, sou oor twee weke haar sewende verjaardag gevier het.
Tiener-senter nie waagstuk, sê Cheika
Michael Cheika, die Wallabies se afrigter, sê daar is by hom geen twyfel nie dat sy tiener-buitesenter, Jordan Petaia, die mas sal opkom in Saterdag se Wêreldbeker-kwarteindstryd teen Engeland in Oita.
Bokser sterf ná geveg in VSA
Die Amerikaanse superweltergewigbokser Patrick Day is Woensdag dood weens kopbeserings wat hy die afgelope naweek in die kryt opgedoen het.
Jones laat Ford op Engelse bank luier
George Ford se goeie spel op losskakel vir Engeland tot dusver in die Wêreldbeker-rugbytoernooi was nie genoeg om hom van 'n plek in die beginspan vir Saterdag se Wêreldbeker-kwarteindstryd teen Australië in Oita, Japan, te verseker nie.
Gautrein: Tik en betaal is hier, maar pasop...
Die langverwagte funksie wat Gautrein-pendelaars in staat stel om net met enige bankkaart vir hul rit te kan "tik en betaal" is binne twee weke 'n werklikheid.
1ste openbare verhore oor NGV begin hier
Die eerste openbare verhore oor die Wetsontwerp op Nasionale Gesondheidsversekering (NGV) begin volgende week.
Liedjieboer vier meer as 40 j. van musiek skep
Die liedjieboer Anton Goosen beskou sy nuwe album 40 jaar as 'n oorsig van sy trefferliedjies. Dit was 'n paar dekades waarin hy vir talle kunstenaars liedjies geskryf het en nou betrokke was by die Musiek en Liriek-beweging en so dan en wan met die sensuurraad paaie gekruis het.
Geen eFiling op dié 4 dae nie, waarsku Jan Taks
Deur Petrus Malherbe 08 April 2019 15:18
Ses maande nadat 'n bom om die Suid-Afrikaanse Inkomstediens (SAID) se IT-afdeling se kop gebars het, gaan die belastinggaarder sy elektroniese dienste na 'n nuwe bediener skuif.
Die inkomstediens gradeer sy elektroniese dienste op.Foto:
Die SAID het in Oktober onder skoot gekom nadat bewerings voor die Nugent-kommissie van ondersoek gemaak is dat sy eFiling-stelsel op die rand van ineenstorting is.
Die belastinggaarder het dit ten sterkste ontken, maar Maandag wel aangekondig hy gaan vandeesmaand nog sy stelsels "opknap".
Verskeie van die SAID se elektroniese dienste gaan van Vrydagmiddag (12 April) tot Dinsdagoggend (16 April) vanlyn wees terwyl dit na 'n nuwe platform geskuif word.
Dit sluit in die SAID se eFiling-diens, sowel as die eFiling-app en e@syFile Employer.
Die SAID se webwerf gaan ook in dié tyd nie werk nie.
Luidens 'n verklaring is die skuif deel van die SAID se "reis na digitale transformasie" wat na verwagting 'n "verskeidenheid innoverende oplossings" gaan bied sodat die SAID makliker aan sy mandaat kan voldoen.
Die belastinggaarder het nie meer besonderhede verskaf oor wat die skuif na die nuwe platform behels nie, en of dit beteken sy elektroniese dienste gaan vanaf 16 April totaal anders lyk en funksioneer nie.
Hoewel die SAID destyds ontken het sy stelsels gaan "oornag in duie stort", het hy toegegee dit sal opgegradeer moet word ten einde op moderne webblaaiers te werk.
Mark Kingon, toe die waarnemende kommissaris van die inkomstediens, het voor die Nugent-kommissie getuig die stand van digitale inligting en tegnologie by die belastinggaarder het skade gely sedert Tom Moyane, geskorste kommissaris, alle modernisering en ontwikkeling daarvan in 2014 skielik gestaak het.
Dinge is ook nie aangehelp deur 'n omstrede televisieonderhoud in Oktober verlede jaar waarin Mmamathe Makhekhe-Mokhuane, die SAID se IT-hoof, skynbaar geen vrae oor die belastinggaarder se IT- en eFiling-infrastruktuur kon beantwoord nie.
Makhekhe-Mokhuane is intussen op "diskresionêre verlof" by die huis.
Sy word steeds haar volle salaris van ongeveer R278 000 per maand betaal.
Tau Mashigo is reeds verlede jaar as waarnemende IT-hoof in haar plek aangestel. Volgens Makhekhe-Mokhuane se prokureurs weet sy nie waarom sy steeds "met verlof" is of waarom 'n ander persoon in haar plek aangestel is nie.
"Sy is nooit daaroor ingelig of oor waarom haar dienste opgeskort is nie."
Hoewel die SAID se elektroniese stelsel 'n paar dae vanlyn gaan wees, sal belastingbetalers steeds in persoon opgawes kan indien of ander dringende sake in kantoorure by enige van die belastinggaarder se kantore kan uitvoer.